

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 17/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 334/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 656ΤΩΨΑ-ΖΑ7** | **«Διοργάνωση ημερίδας για την Παιδική κακοποίηση: Πρόληψη – Αντιμετώπιση κακοποίησης ανηλίκων – Έγκριση διάθεσης πίστωσης»** |

Στην Άρτα σήμερα την εντεκάτη (11) του μηνός Ιουνίου του έτους 2018 ημέρα Δευτέρα και ώρα 15.30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 13750/11-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Νταλάκας Δημήτριος 6. Χαρακλιάς Κωνσταντίνος 7. Τράμπας Κωνσταντίνος 8. Πανέτας Γεώργιος 9. Καραγεώργος Γεώργιος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Λιλής Γεώργιος | 1. Λιόντος Νικόλαος 2. Μιλτιάδους Γεώργιος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Παπαιωάννου Κωνσταντίνος 12. Πετανίτης Δημήτριος |

**Απουσίαζαν**, αν και κλήθηκαν νόμιμα οι:Στασινός Παύλος, Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης, Κιτσαντά Ευαγγελίτσα, Παπακίτσος Στέφανος, και Ξυλογιάννης Άγγελος.

Στη συνεδρίαση δεν παραβρέθηκαν Πρόεδροι Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο απεφάνθη για το κατεπείγον της συνεδρίασης.

Ο Πρόεδρος κήρυξε την έναρξη της συνεδρίασης και εισηγούμενος το 3ο τακτικό  θέμα της ημερήσιας διάταξης «Διοργάνωση ημερίδας για την Παιδική κακοποίηση: Πρόληψη – Αντιμετώπιση κακοποίησης ανηλίκων – Έγκριση διάθεσης πίστωσης» έδωσε το λόγο στον αρμόδιο αντιδήμαρχο κ. Τράμπα ο οποίος παίρνοντας το λόγο έθεσε υπόψη του Συμβουλίου τα εξής:

Ο Δήμος Αρταίων προτίθεται να διοργανώσει ημερίδα ενημέρωσης πολιτών με θέμα: «Παιδική κακοποίηση: Πρόληψη – Αντιμετώπιση».

Η διοργάνωση μιας τέτοιας ημερίδας στην Άρτα, θα βοηθήσει στην ενημέρωση και την πρόληψη του κοινού για θέματα που αφορούν τα δικαιώματα και την προστασία των ανηλίκων. Η  ημερίδα θα πραγματοποιηθεί στο Επιμελητήριο Αρτας στις 18 Ιουνίου 2018 και ώρα 19.30 μ.μ.

**Συντονίστρια** της ημερίδας θα είναι η εντεταλμένη Δημοτική Σύμβουλος για θέματα Κοινωνικής Μέριμνας, Εθελοντισμού και Στήριξης Ατόμων με Αναπηρία Αννα – Μαρία Κουτρούμπα.    
 **Ομιλητές** θα είναι η Ειρήνη Κεχαγιά Εισαγγελέας Πρωτοδικών Αρτας,, ο Θεόδωρος Γούσιας Αστυνόμος Α’ Διοικητής του Τμήματος Ασφαλείας Αρτας, ο Σχισμένος Χρήστος Υπαστυνόμος Α’, Υποδιοικητής Αστυνομικού Τμήματος Αρτας, και η Μπίκα Χαρούλα Κοινωνική Λειτουργός Προϊσταμένη του ΚΕΔΥ Ιωαννίνων.

Ο Προϋπολογισμός της ημερίδας αναλύεται ως εξής:

500 ευρώ με ΦΠΑ για παράθεση καφέδων, αναψυκτικών και διαφόρων εδεσμάτων

250 ευρώ με ΦΠΑ για έκδοση αφισών και προσκλήσεων.

ΣΥΝΟΛΟ: 750 ΕΥΡΩ ΜΕ ΦΠΑ.

Στον προϋπολογισμό του Δήμου που ψηφίσθηκε με την αριθ. 661/2017 απόφαση του ΔΣ και εγκρίθηκε με την αριθ. 19444/7-2-2018 απόφαση της οικείας Αποκεντρωμένης Διοίκησης προβλέπεται σχετική πίστωση. Προτείνεται η έγκριση και η διάθεση πίστωσης 650€ σε βάρος του **Κ.Α.15-6473001 «Έξοδα οργάνωσης κοινωνικών δραστηριοτήτων»** του προϋπολογισμού έτους 2018. Προτείνουμε την ψήφιση του.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν.3463/2006, Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την διοργάνωση ημερίδας από τον Δήμο Αρταίων ενημέρωσης πολιτών με θέμα: «Παιδική κακοποίηση: Πρόληψη – Αντιμετώπιση», στο Επιμελητήριο Άρτας στις 18 Ιουνίου 2018 και ώρα 19.30 μ.μ.

Β.- Την έγκριση πραγματοποίησης δαπάνης ύψους 750,00€ € για την κάλυψη των απαιτούμενων δαπανών (Η σχετική δαπάνη θα βαρύνει τον Κ.Α.15-6473.001 «Έξοδα οργάνωσης κοινωνικών δραστηριοτήτων» 500 ευρώ με ΦΠΑ για παράθεση καφέδων, αναψυκτικών και διαφόρων εδεσμάτων για έκδοση αφισών και προσκλήσεων

Γ.- Ψηφίζει πίστωση 750,00€ σε βάρος του Κ.Α.15-6473.001«Εξοδα οργάνωσης κοινωνικών δραστηριοτήτων» προϋπολογισμού έτους 2018 και εγκρίνει να διατεθεί  για την διοργάνωση της εν λόγω εκδήλωσης.

Ο Προϋπολογισμός της ημερίδας αναλύεται ως εξής:

500 ευρώ με ΦΠΑ 500 ευρώ με ΦΠΑ για παράθεση καφέδων, αναψυκτικών και διαφόρων εδεσμάτων

250 ευρώ με ΦΠΑ για έκδοση αφισών και προσκλήσεων.

ΣΥΝΟΛΟ: 750 ΕΥΡΩ ΜΕ ΦΠΑ

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 334/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*