

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 17/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 335/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΚ7ΟΩΨΑ-ΜΘΨ** | **«Πρόσληψη δύο (2) εργαζομένων ειδικότητας ΔΕ Ηλεκτρολόγων, με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας»** |

Στην Άρτα σήμερα την εντεκάτη (11) του μηνός Ιουνίου του έτους 2018 ημέρα Δευτέρα και ώρα 15.30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 13750/11-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Νταλάκας Δημήτριος 6. Χαρακλιάς Κωνσταντίνος 7. Τράμπας Κωνσταντίνος 8. Πανέτας Γεώργιος 9. Καραγεώργος Γεώργιος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Λιλής Γεώργιος | 1. Λιόντος Νικόλαος 2. Μιλτιάδους Γεώργιος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Παπαιωάννου Κωνσταντίνος 12. Πετανίτης Δημήτριος |

**Απουσίαζαν**, αν και κλήθηκαν νόμιμα οι:Στασινός Παύλος, Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης, Κιτσαντά Ευαγγελίτσα, Παπακίτσος Στέφανος, και Ξυλογιάννης Άγγελος.

Στη συνεδρίαση δεν παραβρέθηκαν Πρόεδροι Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο απεφάνθη για το κατεπείγον της συνεδρίασης.

Ο Πρόεδρος κήρυξε την έναρξη της συνεδρίασης και εισηγούμενος το 4ο τακτικό  θέμα της ημερήσιας διάταξης «Πρόσληψη δύο (2) εργαζομένων ειδικότητας ΔΕ Ηλεκτρολόγων, με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας» έδωσε το λόγο στον Γενικό Γραμματέα του Δήμου ο οποίος παίρνοντας το λόγο έθεσε υπόψη του Συμβουλίου τα εξής:

Έχοντας υπόψη :

**Α)** Την από 25/5/2018 εισήγηση της Τεχνικής Υπηρεσίας, σύμφωνα με την οποία είναι αναγκαία η ενίσχυση του συνεργείου Ηλεκτροφωτισμού του Δήμου με προσωπικό ειδικότητας ΔΕ Ηλεκτρολόγων για την κάλυψη επειγουσών και εποχικών αναγκών.

Στο συνεργείο ηλεκτροφωτισμού του Δήμου Αρταίων τη δεδομένη στιγμή απασχολούνται οι παρακάτω υπάλληλοι:

\*Μαρέτης Απόστολος, τεχνίτης ηλεκτρολόγος, μόνιμος υπάλληλος, πλήρης απασχόληση

\*Τσώλης Χαράλαμπος, τεχνίτης ηλεκτρολόγος ο οποίος μετακινήθηκε στο Δήμο Αρταίων από τη ΔΕΥΑΑ με την αρ. 18563/26-5-2017 απόφαση Δημάρχου.

\*Μάλλιος Λάμπρος, Χειριστής Μηχανημάτων έργου ο οποίος τοποθετήθηκε στο Τμήμα Η/Μ Έργων, Ηλεκτροφωτισμού και Εξοικονόμησης Ενέργειας με την αρ. 11189/16-5-2018 απόφαση Δημάρχου.

\*Σμύρης Δημήτριος, ΔΕ ηλεκτρολόγων με σύμβαση του προγράμματος κοινωφελούς εργασίας η οποία λήγει στις 7 Ιουλίου 2018.

\*Βάσιος Αλέξανδρος, ΔΕ Ηλεκτρολόγων με σύμβαση του προγράμματος κοινωφελούς εργασίας η οποία λήγει στις 7 Ιουλίου 2018.

\*Αλέξης Ευάγγελος, ΥΕ Βοηθητικό προσωπικό ηλεκτρολογικών εργασιών με σύμβαση του προγράμματος κοινωφελούς εργασίας η οποία λήγει στις 7 Ιουλίου 2018.

\*Σπηλιάς Χρήστος, ΥΕ Βοηθητικό προσωπικό ηλεκτρολογικών εργασιών με σύμβαση του προγράμματος κοινωφελούς εργασίας η οποία λήγει στις 7 Ιουλίου 2018.

Σύμφωνα με τα ανωτέρω, από τις 8 Ιουλίου και μετά στο συνεργείο θα υπηρετούν δύο ηλεκτρολόγοι, ο μόνιμος υπάλληλος του Δήμου Μαρέτης Απόστολος ο οποίος απασχολείται στο εναέριο δίκτυο και ο Τσώλης Χαράλαμπος, ο οποίος όμως λόγω προβλημάτων υγείας, αδυνατεί να ανέβει στο καλαθοφόρο και να εκτελέσει και άλλες επίπονες εργασίες και ο ρόλος του περιορίζεται μόνο σε βοηθητικά καθήκοντα.

Το συνεργείο ηλεκτροφωτισμού του Δήμου:

\* καλύπτει τις ανάγκες αποκατάστασης βλαβών της Δημοτικής Ενότητας Άρτας(πόλη

της Άρτας, Κωστακιοί, Κεραμάτες, Γλυκόριζο, Αγ.Ανάργυροι και Λιμίνη)

\* έχει ως κύριο αντικείμενο πέρα από τις συνήθεις εργασίες συντήρησης (αλλαγή

λαμπτήρων, επισκευή λυχνιολαβών, επισκευή και αλλαγή φωτιστικών,

αποκατάσταση βραχυκυκλωμάτων και άλλων βλαβών, παροχές, επεκτάσεις

κλπ.),την αποκατάσταση εκτάκτων βλαβών που μπορεί να είναι επικίνδυνες ,που

μπορεί να συμβούν οποιαδήποτε ώρα της ημέρας και που απαιτούν τουλάχιστον

δύο άτομα τόσο για πρακτικούς λόγους όσο και για ασφάλεια .

Οι επείγουσες ανάγκες προέκυψαν από δύο έντονες καταιγίδες που συνέβησαν στις 24 και 31 Μαΐου 2018, που συνοδεύονταν από ισχυρές ηλεκτρικές εκκενώσεις και που προκάλεσαν αυξημένες βλάβες στα δίκτυο ηλεκτροφωτισμού, οι οποίες για λόγους δημόσιας ασφάλειας θα πρέπει να αποκατασταθούν άμεσα.

Επιπλέον, υπάρχουν εποχικές ανάγκες κυρίως στο τρίμηνο Ιούλιος-Σεπτέμβριος που έγκεινται στο ότι το συνεργείο θα πρέπει να συνδράμει στην εγκατάσταση των ηλεκτρικών παροχών που απαιτούνται στις πολιτιστικές εκδηλώσεις που διοργανώνει ο Δήμος αυτό το διάστημα.

Οι δύο ηλεκτρολόγοι δεν επαρκούν για να καλυφθούν όλες οι ανωτέρω εργασίες ειδικά ενόψει των αδειών της καλοκαιρινής περιόδου.

**B)** Το γεγονός ότι η δαπάνη έχει προβλεφθεί στον προϋπολογισμό του Δήμου έτους 2018 και στους ΚΑ 20-6041 και 20-6054.

Εισηγούμαστε την άμεση πρόσληψη με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας, δύο (2) υπαλλήλων, ειδικότητας ΔΕ Ηλεκτρολόγων, για την κάλυψη επειγουσών και εποχικών αναγκών του συνεργείου ηλεκτροφωτισμού του Δήμου Αρταίων.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν.3463/2006, Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την πρόσληψη με σύμβαση εργασίας ιδιωτικού δικαίου ορισμένου χρόνου (ΙΔΟΧ) δίμηνης διάρκειας, δύο (2) υπαλλήλων, ειδικότητας ΔΕ Ηλεκτρολόγων,  για την κάλυψη επειγουσών και εποχικών αναγκών του συνεργείου ηλεκτροφωτισμού του Δήμου Αρταίων.

 Η δαπάνη έχει προβλεφθεί στον προϋπολογισμό του Δήμου έτους 2018 και στους   
ΚΑ 20-6041 και 20-6054.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 335/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*