

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 17/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 336/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΨΩΩΝΩΨΑ-Α4Κ** | **«Καθορισμός αριθμού μαθητευόμενων Επαγγελματικής εκπαίδευσης και Κατάρτισης (Μεταλυκειακό Έτος- Τάξη Μαθητείας ΕΠΑ.Λ, Μαθητεία ΕΠΑ.Σ Μαθητεία ΙΕΚ) για απασχόληση στο Δήμο Αρταίων κατά το σχολικό έτος 2018-19»** |

Στην Άρτα σήμερα την εντεκάτη (11) του μηνός Ιουνίου του έτους 2018 ημέρα Δευτέρα και ώρα 15.30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 13750/11-6-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010

    Παρόντος και του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος, 4. Παπάζογλου Χαράλαμπος 5. Νταλάκας Δημήτριος 6. Χαρακλιάς Κωνσταντίνος 7. Τράμπας Κωνσταντίνος 8. Πανέτας Γεώργιος 9. Καραγεώργος Γεώργιος 10. Κοτσαρίνης Μιχαήλ 11. Ζέρβας Κων/νος 12. Σιαφάκας Χριστόφορος 13. Λιλής Γεώργιος | 1. Λιόντος Νικόλαος 2. Μιλτιάδους Γεώργιος 3. Σφήκας Δημήτριος 4. Γραμματικού-Παπατσίμπα Θεανώ 5. Κουτρούμπα Άννα-Μαρία 6. Βλάχος Μιχαήλ 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Παπαιωάννου Κωνσταντίνος 12. Πετανίτης Δημήτριος |

**Απουσίαζαν**, αν και κλήθηκαν νόμιμα οι:Στασινός Παύλος, Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης, Κιτσαντά Ευαγγελίτσα, Παπακίτσος Στέφανος, και Ξυλογιάννης Άγγελος.

Στη συνεδρίαση δεν παραβρέθηκαν Πρόεδροι Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο απεφάνθη για το κατεπείγον της συνεδρίασης.

Ο Πρόεδρος κήρυξε την έναρξη της συνεδρίασης και εισηγούμενος το 5ο τακτικό  θέμα της ημερήσιας διάταξης «Καθορισμός αριθμού μαθητευόμενων Επαγγελματικής εκπαίδευσης και Κατάρτισης (Μεταλυκειακό Έτος- Τάξη Μαθητείας ΕΠΑ.Λ, Μαθητεία ΕΠΑ.Σ Μαθητεία ΙΕΚ) για απασχόληση στο Δήμο Αρταίων κατά το σχολικό έτος 2018-19» έδωσε το λόγο στον Γενικό Γραμματέα του Δήμου ο οποίος παίρνοντας το λόγο έθεσε υπόψη του Συμβουλίου τα εξής:

Κατά το σχολικό έτος 2018-19, το Υπουργείο Παιδείας, Έρευνας και Θρησκευμάτων από κοινού με τον Οργανισμό Απασχόλησης Εργατικού Δυναμικού, θα εφαρμόσουν Προγράμματα Μαθητείας συνολικά για τους μαθητευόμενους και σπουδαστές των δομών Επαγγελματικής Εκπαίδευσης και Κατάρτισης (ΕΠΑ.Λ. – ΕΠΑ.Σ. – Ι.Ε.Κ.) αρμοδιότητάς τους.

α) **Το Μεταλυκειακό έτος – τάξη μαθητείας των Επαγγελματικών Λυκείων (ΕΠΑ.Λ.)** απευθύνεται σε αποφοίτους ΕΠΑ.Λ., έχει διάρκεια 9 μηνών και περιλαμβάνει εργαστηριακά μαθήματα ειδικότητας διάρκειας 7 ωρών τη εβδομάδα, που πραγματοποιούνται στο σχολείο και, παράλληλα, «Πρόγραμμα εκπαίδευσης στο χώρο εργασίας – μαθητεία σε εργασιακό χώρο» διάρκειας 28 ωρών την εβδομάδα, επιμερισμένες σε τέσσερις ημέρες, στον εργοδότη.

β) **Οι Επαγγελματικές Σχολές (ΕΠΑ.Σ.) Μαθητείας του ΟΑΕΔ** ανήκουν στη Δευτεροβάθμια Εκπαίδευση και η διάρκεια φοίτησης είναι 2 σχολικά έτη, δηλαδή 4 εξάμηνα. Το θεωρητικό και εργαστηριακό μέρος της εκπαίδευσης πραγματοποιείται ταυτόχρονα με Πρακτική Άσκηση – Μαθητεία, στους χώρους των επιχειρήσεων. Η διάρκεια της Πρακτικής Άσκησης – Μαθητείας είναι ίση με το χρόνο φοίτησης, δηλαδή έως 20 μήνες και πραγματοποιείται για 4 ή 5 μέρες την εβδομάδα για 6 ώρες την ημέρα.

γ) **Τα Ινστιτούτα Επαγγελματικής Κατάρτισης (Ι.Ε.Κ.)** έχουν διάρκεια φοίτησης 5 εξάμηνα, εκ των οποίων το πέμπτο δύναται να είναι εξάμηνο Μαθητείας. Η συνολική διάρκεια της μαθητείας ανέρχεται σε 960 ώρες και επιμερίζεται σε 192 ώρες κατάρτισης στη δομή και 768 ώρες στο χώρο εργασίας. Η χρονική κατανομή των ωρών μεταξύ δομής κατάρτισης και χώρου εργασίας ανά εβδομάδα ορίζεται σε μια μέρα στη δομή κατάρτισης και τέσσερις μέρες στο χώρο εργασίας εκτός αν ορίζεται διαφορετικά στο Πρόγραμμα Σπουδών Μαθητείας. Ο αριθμός των ωρών μαθητείας στο χώρο εργασίας ορίζεται σε 8 ώρες ανά ημέρα. 10

**Στην εφαρμογή της Μαθητείας από το Υπουργείο Παιδείας, Έρευνας και Θρησκευμάτων και τον ΟΑΕΔ οι όροι υλοποίησης είναι κοινοί για όλους τους τύπους εκπαιδευτικών δομών.**

Οι μαθητευόμενοι λαμβάνουν ημερήσια αποζημίωση, που ορίζεται στο 75% επί του νομίμου νομοθετημένου κατώτατου ορίου του ημερομίσθιου ανειδίκευτου εργάτη σε όλη τη διάρκεια του «Προγράμματος Εκπαίδευσης στο χώρο εργασίας». Από αυτό το ποσό η χρηματική επιβάρυνση του εργοδότη μετά την αφαίρεση της επιδότησης ανέρχεται στο ποσό των 9,35€ ανά ημέρα μαθητείας.

Με το υπ’ αριθμ. 65092/24-4-2018 έγγραφό του το Υπουργείου Παιδείας Έρευνας και Θρησκευμάτων καλείται ο Δήμος μας να ενταχθεί στους φορείς που μετέχουν στην υλοποίηση της μαθητείας του σχολικού έτους 2018-2019.

Επειδή θεωρούμε ότι ο Δήμος μας πρέπει να συμβάλει στην επιτυχή υλοποίηση του θεσμού της μαθητείας προς όφελος τόσο των μαθητευόμενων όσο και της τοπικής κοινωνίας και επειδή μπορούμε να ανταποκριθούμε στις υποχρεώσεις των εργοδοτών/φορέων για την εκπαίδευση των μαθητευόμενων στον Δήμο Αρταίων, παρακαλούμε το Σώμα να πάρει απόφαση:

Για την ένταξη του Δήμου Αρταίων μας στους φορείς που μετέχουν στην υλοποίηση της μαθητείας του σχολικού έτους 2018-2019, **για συνολικό αριθμό είκοσι (20) μαθητευόμενων (δύο (2) από το σχολικό έτος 2017-2018 και δεκαοκτώ(18) νέων για το σχολικό έτος 2018-2019)** των παρακάτω ειδικοτήτων:

**ΑΡ. ΘΕΣΕΩΝ ΜΕ ΣΥΜΒΑΣΗ ΜΑΘΗΤΕΙΑΣ ΕΠΑΣ- ΟΑΕΔ ΑΠΟ ΤΟ ΣΧΟΛΙΚΟ ΕΤΟΣ 2017-2018 :** Δύο (2), ήτοι 1) Ειδικότητα Τεχνικός Ηλεκτρολογικών εργασιών (με σύμβαση από 15/2/2018 έως 30/6/2019) 2) Ειδικότητα Τεχνικός Υποστήριξης Συστημάτων Η/Υ (με σύμβαση από 18/12/2017 έως 30/6/2019).

**Ειδικότητες Μεταλυκειακού έτους – Τάξη Μαθητείας ΕΠΑ.Λ. για το έτος 2018-2019**

- Τεχνικός Φυτικής Παραγωγής 4

- Τεχνικός Ηλεκτρολογικών Συστημάτων, Εγκαταστάσεων και Δικτύων 2

- Τεχνικός Οχημάτων 1

- Τεχνικός Εφαρμογών Πληροφορικής 3  
**Ειδικότητες ΕΠΑ.Σ. -ΟΑΕΔ :**

- Τεχνίτες Υποστήριξης Συστημάτων Υπολογιστών 3  
- Υπαλλήλων Οικονομικών Καθηκόντων 2

- Τεχνιτών Θερμικών & Υδραυλικών εγκαταστάσεων 3

Σε περίπτωση που οι προσφερόμενες θέσεις μαθητείας δεν μπορούν να καλυφθούν από τη συγκεκριμένη εκπαιδευτική δομή, δύνανται να καλύπτονται από μαθητευόμενους αντίστοιχης ειδικότητας άλλης εκπαιδευτικής δομής.

Το ποσό αποζημίωσης των μαθητευομένων ορίζεται στο 75% επί του νομίμου νομοθετημένου κατώτατου ορίου του ημερομίσθιου ανειδίκευτου εργάτη σε όλη τη διάρκεια του Προγράμματος. Από αυτό το ποσό η χρηματική επιβάρυνση του εργοδότη μετά την αφαίρεση της επιδότησης ανέρχεται στο ποσό των 9,35€ ανά ημέρα μαθητείας. Το ποσό της αποζημίωσης καθώς και οι νόμιμες ασφαλιστικές εισφορές θα καταβάλλονται μηνιαίως από το Δήμο Αρταίων που τους απασχολεί.

Για τις ημέρες της κανονικής άδειας, ο Δήμος θα καταβάλλει ολόκληρο το ημερομίσθιο, ενώ στις περιπτώσεις απουσίας λόγω ασθένειας θα εφαρμόζονται οι διατάξεις των άρθρων 657 και 658 του Αστικού Κώδικα.

Από την πρώτη ημέρα της μαθητείας οι μαθητευόμενοι ασφαλίζονται στον ΕΦΚΑ και τους παρέχεται πλήρης ασφαλιστική κάλυψη, σύμφωνα με την παρ. γ’ του άρθρου 2 του Α.Ν. 1846/1951, την παρ. 1 του άρθρου 3 του Ν. 2335/1995 και την παρ. 3 του άρθρου 14 του Ν. 4186/2013 όπως ισχύει. Οι εισφορές θα υπολογίζονται στο ήμισυ των πραγματικών αποδοχών

Υπάρχει πίστωση εξασφαλισμένη στους Κ.Α. 70-6041 & 70-6054 του προϋπολογισμού του τρέχοντος έτους και οι ανάλογες πιστώσεις θα προβλεφθούν και στους επόμενους προϋπολογισμούς.

Η δαπάνη για την αποζημίωση των παραπάνω μαθητευόμενων εκτιμάται στο ποσό των 2000,00 ευρώ/μηνιαίως και θα βαρύνει τον κωδικό Κ.Α 70-6041 ενώ οι εργοδοτικές εισφορές εκτιμώνται στο ποσό των 1050,00 ευρώ/μηνιαίως και θα βαρύνουν τον κωδικό ΚΑ 70-6054 του σκέλους των εξόδων του προϋπολογισμού τρέχοντος έτους

Και στους δύο κωδικούς έχουν προβλεφθεί ανάλογες πιστώσεις.

Μετά από τη λήψη της σχετικής απόφασης από το Δημοτικό Συμβούλιο η παραπάνω θα σταλεί ηλεκτρονικά σε ψηφιακή μορφή στις ηλεκτρονικές διευθύνσεις mathiteia\_apofaseis@minedu.gov.gr και mathiteia@oaed.gr μέχρι 15 Ιουνίου 2018 προκειμένου να γίνουν οι απαραίτητες ενέργειες για να εκδοθεί η Κοινή Υπουργική Απόφαση των Υπουργών Παιδείας, Έρευνας και Θρησκευμάτων και Εργασίας, Κοινωνικής Ασφάλισης και Κοινωνικής Αλληλεγγύης, έως την έναρξη του σχολικού έτους 2018-2019.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν.3463/2006, Ν.3852/10 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

**Α.-** Εγκρίνει την απασχόληση για συνολικό αριθμό είκοσι (20) μαθητευόμενων των παρακάτω ειδικοτήτων:

**ΑΡ. ΘΕΣΕΩΝ ΜΕ ΣΥΜΒΑΣΗ ΜΑΘΗΤΕΙΑΣ ΕΠΑΣ- ΟΑΕΔ ΑΠΟ ΤΟ ΣΧΟΛΙΚΟ ΕΤΟΣ 2017-2018 :** Δύο (2), ήτοι 1) Ειδικότητα Τεχνικός Ηλεκτρολογικών εργασιών (με σύμβαση από 15/2/2018 έως 30/6/2019) 2) Ειδικότητα Τεχνικός Υποστήριξης Συστημάτων Η/Υ (με σύμβαση από 18/12/2017 έως 30/6/2019).

**Ειδικότητες Μεταλυκειακού έτους – Τάξη Μαθητείας ΕΠΑ.Λ. για το έτος 2018-2019**

- Τεχνικός Φυτικής Παραγωγής 4

- Τεχνικός Ηλεκτρολογικών Συστημάτων, Εγκαταστάσεων και Δικτύων 2

- Τεχνικός Οχημάτων 1

- Τεχνικός Εφαρμογών Πληροφορικής 3  
**Ειδικότητες ΕΠΑ.Σ. -ΟΑΕΔ :**

- Τεχνίτες Υποστήριξης Συστημάτων Υπολογιστών 3  
- Υπαλλήλων Οικονομικών Καθηκόντων 2

- Τεχνιτών Θερμικών & Υδραυλικών εγκαταστάσεων 3

**B.-** Το ποσό αποζημίωσης των μαθητευομένων ορίζεται στο 75% επί του νομίμου νομοθετημένου κατώτατου ορίου του ημερομίσθιου ανειδίκευτου εργάτη σε όλη τη διάρκεια του Προγράμματος. Από αυτό το ποσό η χρηματική επιβάρυνση του εργοδότη μετά την αφαίρεση της επιδότησης ανέρχεται στο ποσό των 9,35€ ανά ημέρα μαθητείας. Το ποσό της αποζημίωσης καθώς και οι νόμιμες ασφαλιστικές εισφορές θα καταβάλλονται μηνιαίως από το Δήμο Αρταίων που τους απασχολεί.

Υπάρχει πίστωση εξασφαλισμένη στους Κ.Α. 70-6041 & 70-6054 του προϋπολογισμού του τρέχοντος έτους και οι ανάλογες πιστώσεις θα προβλεφθούν και στους επόμενους προϋπολογισμούς.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 336/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*